(एनएलएन मीडिया – न्यूज़ लाइव नाऊ) : बॉलीवुड अभिनेत्री अनुष्का शर्मा और नेहा धूपिया की शादी होने के बाद अब एक और अभिनेत्री शादी रचाने जा रही है। जी हां, हम बात कर रहे है दीपिका पादुकोण की। दीपिका पादुकोण और अभिनेता रणवीर सिंह जल्द ही शादी के बंधन में बंधने जा रहे है। इन दोनों की शादी की तारीख की घोषणा हो गई है। ये बॉलीवुड कपल 20 नवंबर को शादी करेंगे। फिल्मफेयर की रिपोर्ट के मुताबकि ये शादी इटली में संपन्न होगी। रिपोर्ट में सूत्रों के हवाले से लिखा है कि- रणवीर और दीपिका की शादी से जुड़ी तैयारियां शुरू हो गई हैं। इस शादी में सिर्फ 30 मेहमानों को न्योता दिया जाएगा। मीडिया में चल रही खबरों के अनुसार, दोनों ने शादी के लिए इटली में लेक कोमो का वेन्यू फाइनल किया गया है।